R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA
H O T Ă R Â R E A

                            privind aprobarea cererilor de atribuire a terenurilor pentru tineri în vederea

                            construirii unei locuinţe proprietate personală.
             Analizând temeiurile juridice, respectiv:

             a) Legea nr. 15/2003 privind sprijinul acordat tinerilor pentru construirea unei locuinţe proprietate personală, republicată, cu modificările şi completările ulterioare;

            b) art.4 din Normele metodologice de aplicare a Legii nr.15/2003, aprobate prin HG. nr.896/2003;

            c) Hotărârea nr. 24/22 iulie 2008 a Consiliului local al oraşului Deta privind aprobarea criteriilor în vederea atribuirii terenurilor disponibile în conformitate cu Legea nr. 15/2003 privind sprijinul acordat tinerilor pentru construirea unei locuinţe proprietate personală, republicată.

             Ținând cont de:

a) referatul de aprobare al Viceprimarului orașului Deta, înlocuitor de drept al Primarului oraşului Deta, în calitatea sa de iniţiator;
             b) raportul Serviciului Urbanism, amenajarea teritoriului, autorizarea executării lucrărilor şi administrarea patrimoniului din cadru Aparatului de specialitate al Primarului orașului Deta, înregistrat sub nr. 5419/2021 prin care se propune analizarea dosarului, aprobarea cererii şi atribuirea terenului pentru construirea unei locuinţe proprietate personală;
            c) avizul Comisiei Urbanism a Consiliului local,
            d) procesul verbal nr. 4.809 din 27.05.2021 al Comisiei de inventariere a terenurilor pentru construirea de locuinţe şi analizarea dosarului prin care se propune aprobarea acestuia;
              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

              Consiliul local al orașului Deta adoptă prezenta hotărâre:

             Art.1. Se aprobă cererile şi se atribuie teren pentru construirea unei locuinţe proprietate personală, în folosinţă gratuită pe durata existenţei locuinţei, conform anexei care face parte integrantă din prezenta hotărâre.

              Art.2. Prezenta hotărâre se comunică, prin intermediul secretarului general al orașului, în termenul prevăzut de lege:
                        - Instituţiei Prefectului - Judeţul Timiş;

                        - Primarul Oraşului Deta ;

                        - Compartimentului Administraţie publică locală, secretariat al Primăriei oraşului Deta;

                        - Serviciului Urbanism, amenajarea teritoriului, autorizarea executării  lucrărilor  şi administrarea patrimoniului al Primăriei oraşului Deta ;

                        - Celui în cauză.

